laion/Wikipedia-Exotic huggingface dataset:
כבדהו וחשדהו

כבדהו וחשדהו הוא פתגם עברי המבוסס על דברי חז"ל, לפיהם יש לנהוג בבני אדם ביחס דו-ערכי: מחד, יש לנהוג בהם כבוד, ומאידך אין לתת בהם אמון בלתי מוגבל, אלא יש לנקוט אמצעי זהירות מפניהם, כדי שלא יגרמו לפגיעה או לנזק. כך נאמר במסכת דרך ארץ: ”לעולם יהיו כל בני אדם חשובין לפניך כלסטים, והוי מכבדן כרבן גמליאל. ומעשה ברבי יהושע שהשכים אצלו אדם, ונתן לו אכילה ושתייה, והעלהו לגג לשכב, ונטל סולם מתחתיו. מה עשה אותו האיש, עמד בחצי הלילה ונטל את הכלים וכרכן בטליתו, וכיון שביקש לירד נפל מן הגג ונשברה מפרקתו. לשחרית השכים רבי יהושע ובא מצאו כשהוא נופל, אמר לו: ריקה, כך עושין בני אדם שכמותך. אמר לו: רבי לא הייתי יודע שנטלת את הסולם מתחתי. אמר לו: ריקה, אי אתה יודע שמאמש היינו זהירין בך. מכאן אמר רבי יהושע: לעולם יהיו כל בני אדם בעיניך כלסטים, והוי מכבדן כרבן גמליאל".” הביטוי המקוצר "כבדהו וחשדהו" רווח בפי הציבור, בכתב ובעל-פה, במאות השנים האחרונות. סייג לכלל זה אנו מוצאים בדברי ספר חרדים בשם רבי יוסף יעבץ. לדבריו לאחר מעשה יש לדון לכף זכות, והחשד נועד רק להתגוננות לפני מעשה: ”ומה שאמרו יהיה כל אדם בעיניך כלסטים ומכבדו כרבן גמליאל היינו קודם מעשה, להישמר ממנו כדי שלא תבוא לידי חשדא, אבל אם חסר חפץ מביתך תתלה באבידה או בהעלמה, וכן כל כיוצא בזה.” Trust, but verify, בוויקיפדיה האנגלית כבדהו וחשדהו, באתר "דין" בן-ציון פישלר, כבדהו וחשדהו, באתר הארץ, 5 ביוני 2008 דרך ארץ רבה ה. לדעת בעל שו"ת אבני חפץ יש לפתור את ראשי התיבות: כריש גלותא. ראו את דברי הרב אהרן לוין בשו"ת אבני חפץ, באתר היברובוקס. ספר חרדים מצוות עשה פרק א.
בנצה פטר

בֶּנְצֶה פטר (בהונגרית: Péter Bence; נולד ב-5 בספטמבר 1991) הוא מוזיקאי, פסנתרן, מלחין ומפיק מוזיקלי הונגרי. הוא התפרסם בעיקר בעקבות ביצועי הפסנתר שלו לשיר "דספסיטו" ולשירים של מייקל ג'קסון, סיה וקווין, שזכו בלמעלה מ-500 מיליון צפיות ברשתות החברתיות. מינואר 2012 ועד מרץ 2017 החזיק בשיא עולם המוכר על ידי ספר השיאים של גינס כ"פסנתרן המהיר בעולם", כשהקיש על קלידי הפסנתר 765 פעמים בדקה. פטר החל ללמוד לנגן על פסנתר בגיל צעיר מאוד, וכבר בגיל 7 הלחין את הלחן הראשון שלו, שהושפע מסגנונם של מוצרט ושופן. בשנת 2002, בגיל 11, הוציא את אלבום הסולו הראשון שלו של יצירות הפסנתר, "Green Music". בשנת 2008 הוציא את אלבומו השני, "Nightfall". בשנת 2009 כתב את היצירה "Piano Piece Based on Fibonacci Sequence", המבוססת על סדרת פיבונאצ'י, וזו זכתה להד נרחב אצל פסנתרנים. הוא התקבל לאקדמיה למוזיקה ע"ש פרנץ ליסט בדברצן בעודו בבית הספר היסודי. לאחר הכשרתו במוזיקה קלאסית, בפסנתר ובקומפוזיציה בהונגריה, עבר לארצות הברית, ובשנים 2010–2015 למד במכללת ברקלי למוזיקה. בברקלי הוא למד וקיבל תואר ראשון ושני בקולנוע, במוזיקת קולנוע, ובפסנתר. בשנות העשרה שלו החל לעסוק במוזיקת קולנוע, ויצירותיו הושפעו בעיקר מיצירותיו של ג'ון ויליאמס. ב-14 בינואר 2012 שבר את שיא העולם בהקשות על קלידי פסנתר בדקה אחת, כשהקיש על קלידי פסנתר 765 פעמים בדקה, ושבר את השיא, שעמד על 669 הקשות. הוא החזיק בשיא עד מרץ 2017. לפטר יש ערוץ יוטיוב מצליח, אותו החל להפעיל ב-19 במאי 2014. הסרטונים בערוץ צברו למעלה מ-126 מיליון צפיות (נכון לדצמבר 2019), ולמעלה מ-500 מיליון צפיות ברשתות החברתיות. הוא התארח בתוכניות רדיו ואירוח רבות. הופעתו הגדולה ביותר הייתה ב-2017 בהייד פארק שבלונדון, בפני כ-50,000 איש. אתר האינטרנט הרשמי של בנצה פטר (באנגלית) בנצה פטר, ברשת החברתית פייסבוק בנצה פטר, ברשת החברתית אקס (טוויטר) בנצה פטר, ברשת החברתית אינסטגרם בנצה פטר, סרטונים בערוץ היוטיוב בנצה פטר, במסד הנתונים הקולנועיים IMDb (באנגלית) בנצה פטר, באתר MusicBrainz (באנגלית) Berklee Student is World’s Fastest Pianist at berklee-blogs.com, access date 21 July 2015 Bence Peter: So haut der Turbo-Pianist für Michael Jackson in die Tasten at klatsch-tratsch.de, access date 21 July 2015 10 Impressive Broken World Records Involving Pianos, OnlinePianist, ‏2014-12-20 (באנגלית) Pianist Peter Bence on breaking sound barriers, Limelight (באנגלית) Steve Meacham, Peter Bence, the Usain Bolt of the keyboard, The Sydney Morning Herald, ‏2018-02-26 (באנגלית) “We’d Like to Stick to the Point, Which, of Course, is Playing the Piano” – Interview with Hungarian Pianist Bence Péter, Hungary Today, ‏2018-02-06 (באנגלית)
יחסי ספרד–עומאן

יחסי ספרד–עומאן הם היחסים הדיפלומטיים הרשמיים שבין ממלכת ספרד לבין סולטנות עומאן. בין ממלכת ספרד לבין סולטנות עומאן מתקיימים יחסים דיפלומטיים רשמיים. ספרד וסולטנות עומאן כוננו את יחסיהן לראשונה בשנת 1972. בשנת 2004 נפתחה לראשונה השגרירות הספרדית במסקט, בירת עומאן. ב-2006 מינתה עומאן לראשונה שגריר לספרד. בשנת 2008 נפתח לשגרירות הספרדית שבעומאן משרד המיועד להיות האחראי על קשרי המסחר שבין שתי המדינות. בשנת 2014 ביקר חואן קרלוס הראשון, מלך ספרד בעומאן. במסגרת הביקור נועד המלך נועד עם סולטאן עומאן, קאבוס בן סעיד אאל סעיד. היחסים הכלכליים שבין עומאן לספרד הם יחסים צנועים, אף על פי שהם מראים נטייה לגדול. חשוב לקחת בחשבון כי מלבד שוק ההידרוקרבון, השוק העומאני הוא שוק קטן אשר השפעותיו המסחריות נמצאות בעיקר באוקיינוס ההודי ובדרום מזרח אסיה. עומאן נמצאת במקום ביניים בעולם בגודל הסחר הכללי שלה עם ספרד. עומאן היא משקיעה גדולה בספרד, אך המשקיעים הספרדים מצדם לא מוצאים בה אפשרויות רבות להשקעה. ספרד מיוצגת בעומאן בדרג השגרירות באמצעות שגרירות רשמית שהיא מחזיקה במסקט, בירת המדינה. עומאן מיוצגת בספרד בדרג השגרירות באמצעות שגרירות רשמית שהיא מחזיקה במדריד, בירת המדינה. חזות מבנה השגרירות העומאנית במדריד, בירת ספרד. Ficha de Omán, אתר משרד החוץ של ספרד EMBASSY OF SPAIN IN MUSCAT, OMAN EMBASSY OF OMAN IN MADRID, SPAIN
יחסי טורקיה – מזרח טימור

יחסי טורקיה–מזרח טימור הם היחסים הדיפלומטיים הרשמיים בין הרפובליקה הטורקית ובין הרפובליקה הדמוקרטית של מזרח טימור. בין הרפובליקה הטורקית לבין הרפובליקה הדמוקרטית של מזרח טימור מתקיימים יחסים דיפלומטיים רשמיים. טורקיה היא אחת מהמדינות הראשונות בעולם להכיר ולכונן יחסים דיפלומטיים רשמיים עם מזרח טימור לאחר קבלת העצמאות הרשמית שלה מארגון האומות המאוחדות ב-20 במאי 2002. השגרירות הטורקית בג'קרטה, בירת אינדונזיה הסמוכה, אמונה על מזרח טימור משנת 2003 ואילך. הדיאלוג הפוליטי העיקרי של טורקיה ומזרח טימור מתקיים בארגון המדינות דוברות הפורטוגזית (CPLP - Community of Portuguese Language Countries). טורקיה נכנסה לארגון במעמד מדינה משקיפה נלווה בזמן הוועידה העשירית שלו שנערכה בדילי, בירת מזרח טימור ב-23 ביולי 2014. בנוסף לכך, שיתוף הפעולה של טורקיה עם המדינות הלא מפותחות נוגע במקצת בשיתוף הפעולה עם מזרח טימור. ההתייעצויות הפוליטיות הראשונות שבין טורקיה לבין מזרח טימור התקיימו ב-16 במאי 2018 באנקרה, בירת טורקיה. ההתייעצויות הפוליטיות הללו היוו את האינטראקציה הפוליטית הראשונה הרשמית ביחסים הדיפלומטיים שבין טורקיה למזרח טימור. אזרחי מזרח טימור המבקשים להיכנס, לבקר ולשהות בטורקיה, נדרשים להוציא אשרה אלקטרונית (e-Visa) לפני הגעתם למדינה. טורקיה אינה מיוצגת במזרח טימור, הן בדרג השגרירות והן בדרג הקונסולרי. טורקיה האמינה את שגרירותה שבג'קרטה, בירת אינדונזיה הסמוכה, על מזרח טימור. מזרח טימור אינה מיוצגת בטורקיה, הן בדרג השגרירות והן בדרג הקונסולרי. מדיה וקבצים בנושא יחסי טורקיה – מזרח טימור בוויקישיתוף Relations between Turkey and East Timor, אתר משרד החוץ של טורקיה Timor Leste Passport Holders: List Of Countries That Offer Visa-Free Entry
גיירמו רמירס

גיירמו "פאנדו" רמירס אורטגה (בספרדית: Guillermo "Pando" Ramírez Ortega; נולד ב-26 במרץ 1978) הוא כדורגלן עבר גואטמלי. רמירס נולד בליווינגסטון שבגואטמלה. החל את הקריירה שלו בגיל שמונה, בקבוצת הכדורגל מוניסיפל. בשנת 2001 שיחק רמירס בפאס יואנינה היוונית ובשנת 2003, שיחק בקבוצת צ'יאפס המקסיקנית. רמירס הוא הקפטן של נבחרת גואטמלה, ושיאן ההופעות בנבחרת 106 פעמים. בעונת 2005 הושאל רמירס לקבוצת לוס אנג'לס גלאקסי מה-MLS. בעונה הרגילה כבש רמירס שער בודד, אבל בפלייאוף כבש את שער הניצחון בגמר גביע ה-MLS, והביא לגלאקסי גביע MLS שני בתולדותיה. גיירמו רמירס, באתר Transfermarkt גיירמו רמירס, באתר National Football Teams גיירמו רמירס, באתר FootballDatabase.eu
יחסי המלדיביים–ספרד

יחסי המלדיביים–ספרד הם היחסים הדיפלומטיים הרשמיים שבין רפובליקת המלדיביים לבין ממלכת ספרד. בין רפובליקת המלדיביים לבין ממלכת ספרד מתקיימים יחסים דיפלומטיים רשמיים. היחסים הדיפלומטיים הרשמיים שבין ספרד לבין המלדיביים כוננו בתאריך 24 באוגוסט 1979, בין שתי המדינות מתקיימים שיתופי פעולה כלכליים ענפים. ארגון האיחוד האירופי בו ספרד חברה הוא שותף המסחר הגדול ביותר של המלדיביים ותופס כ-55 אחוזים מהסחר הכללי של המלדיביים (שווי של מיליוני אירו). ספרד לא הוציאה לפועל פרויקטים של שיתופי פעולה, לפחות ברמת הממשל המרכזי, בתחום האצת הפיתוח של האיים המלדיביים. אין ישות מלדיבית בספרד המשגיחה על שיתופי הפעולה בין שתי המדינות, לא ברמת הסוכנויות האזוריות ולא ברמת הקהילות האוטונומיות האזוריות כגון קטלוניה, נווארה או אראגון. בין שתי המדינות מתקיים שיתוף פעולה בתחום התיירות. האיים המלדיביים מהווים יעד תיירותי מועדף עבור רבים מאזרחי ספרד. ישנו משרד קונסולרי של ספרד בניו דלהי המיועד להעניק טיפול להם במיוחד. המלדיביים אינה מיוצגת בספרד, הן בדרג השגרירות והן בדרג הקונסולרי. המלדיביים האמינה את שגרירותה שבלונדון, בירת הממלכה המאוחדת, על ספרד. ספרד אינה מיוצגת במלדיביים, הן בדרג השגרירות והן בדרג הקונסולרי. ספרד האמינה את שגרירותה שבניו דלהי, בירת הודו הסמוכה, על המלדיביים. Ficha de La Maldivas, אתר משרד החוץ של ספרד LISTA DEL CUERPO DIPLOMÁTICO, אתר משרד החוץ של ספרד
יחסי טאיוואן–פולין

יחסי טאיוואן–פולין הם מערכת היחסים שבין הממשלות והעמים של הרפובליקה הסינית ושל רפובליקת פולין. פולין וסין הלאומית כוננו לראשונה את יחסיהן הדיפלומטיים בשנת 1919 לאחר היווצרות פולין כמדינה עצמאית במסגרת הסכם ורסאי שנחתם בסוף מלחמת העולם הראשונה. שתי המדינות לא פיתחו את יחסיהן כדי על מנת להגיע למערכת יחסים חזקה. לאחר שהקומוניזם הגיע הן לסין היבשתית והן לפולין, נותקו היחסים הדיפלומטיים שבין שתי המדינות. פולין הקומוניסטית החליטה להכיר ברפובליקה העממית של סין כמייצגת היחידה של סין, כאשר סין הלאומית (כיום טאיוואן) הפכה עוינת לכל המדינות הקומוניסטיות. תחת הנסיבות של "מדיניות סין האחת" המונהגת בידי הרפובליקה העממית של סין, פולין, כמו רוב המדינות בעולם, לא מכירה באופן רשמי בטאיוואן כמדינה אלא כישות אוטונומית הכלולה בתוך סין. למרות זאת, מערכת היחסים שבין פולין לטאיוואן התרחבה באופן דרמטי לאחר זניחת הסוציאליזם בידי פולין בשנת 1990 ומעבר לכלכלת שוק חופשי קפיטליסטית. טאיוואן היא אחת המשקיעות האסייתיות הגדולות ביותר בפולין מאז התפרקות הגוש המזרחי. היחסים הכלכליים בין שתי המדינות הם יחסים חזקים מאוד ואף נחתמו הסכמים כלכליים אחדים בין שתי המדינות (ללא דרג דיפלומטי), העיקריים שבהם הם האמנה למניעת כפל מס שנחתמה בין שתי המדינות והסכם בנושא אנרגיה סולרית. שתי המדינות הן בעלות ברית פוליטיות של ארצות הברית אשר עברו הליך של דמוקרטיזציה, והן ופועלות על מנת לחזק את הקשרים ביניהן. פולין אינה מיוצגת בטאיוואן באופן דיפלומטי מתוקף העובדה שלא קיימים יחסים דיפלומטיים בין שתי המדינות. עם זאת, היא מחזיקה משרד ייצוגי בטאיפיי האחראי על היחסים הכלכליים והאזרחיים שבין שתי המדינות. טאיוואן אינה מיוצגת בפולין באופן דיפלומטי מתוקף העובדה שלא קיימים יחסים דיפלומטיים בין שתי המדינות. עם זאת, היא מחזיקה משרד ייצוגי בוורשה האחראי על היחסים הכלכליים והאזרחיים שבין שתי המדינות. מדיה וקבצים בנושא יחסי טאיוואן–פולין בוויקישיתוף The Unexploited Potential of Poland’s Cooperation with Taiwan REPRESENTATIVE OFFICE OF POLAND IN TAIPEI, TAIWAN REPRESENTATIVE OFFICE OF TAIWAN IN WARSAW, POLAND
צנטרוזאורים

צנטרוזאורים (שם מדעי: Centrosaurinae) היא תת-משפחה של דינוזאור ממשפחת הצרטופסיים אשר התקיימה בקרטיקון העליון מלפני 80.8 עד 66 מיליון שנה ונכחדה עם הכחדת הקרטיקון הגדולה. הצנטרוזאורים היו נפוצים כמעט לכל אורך לרמידיה שכיום מהווה את החלק המערבי של אמריקה הצפונית. צנטרוזאוריים חיו מצפון אלסקה ועד לצפון מקסיקו של ימינו, אך לשיא גיוונם הגיעו בצפון-מערב קנדה, בפרובינציה של אלברטה. ייתכן שדרך מצר ברינג הם הגיעו גם לאסיה, דבר שאושש בגילוי המין סינוצרטופס. הצנטרוזאורים היו דינוזאורים בינוניים עד גדולים באורך של 2–8 מטרים (6.6–26.2 רגל). חלקם היו גדולים כפיל אפריקני, אך רובם היו בגודל קרנף, אורך של כ-4–6 מטרים (13–20 רגל) ומשקל של 2–5 טונות. המאפיין העיקרי שלהם הוא העטרה נמוכה ומעוטרת בדוקרנים ארוכים הדומים לעלי כותרת של פרח, דבר שהגיע לשיא בסטירקוזאורוס. הקרניים שלהם היו מגוונות: הפרימיטיביים שבהם היו בעלי קרני גבה מפותחות וקרני אף מנוונות, ואילו המאוחרים שבהם היו בעלי קרני גבה קצרות יחסית וקרן אף גדולה ומפותחת. חלקם היו חסרי קרניים או רכס משוריין מעל העיניים. במקום זה הם היו בעלי מבנה נוקשה יותר ורחב על אפם, וחלקם בעלי קרן אף ארוכה. חלק מהמינים כמו הפכירינוזאורוס היו חסרי קרן על אפם, אם כי כמה חוקרים מניחים שהם גידלו קרן עשוית סיבים דמויי-שיער כמו לקרנפים. הם היו בעלי מקור גדול שלעיתים היה בעל בסיס מוגבה וגבוה גם מעיניהם. החרטום שלהם היה קצר ועמוק. אצל מינים אלה הייתה דו-צורתיות זוויגית קטנה יותר מאצל קרוביהם, הכסמוזאורים. ככל הנראה הם רעו בעדרים, אשר עזרו להם להתגונן מטורפים כמו טירנוזאוריים. סוג אלברטצרטופס (Albertaceratops) סוג ברכיצרטופס (Brachiceratops)? סוג דיאבלוצרטופס (Diabloceratops) סוג מאכיירוצרטופס (Machairoceratops) סוג מונוקלוניוס (Monoclonius)? סוג מדוזצרטופס (Medusaceratops) סוג ונדיצרטופס (Wendiceratops) סוג קסנוצרטופס (Xenoceratops) שבט Nasutoceratopsini סוג אווצרטופס (Avaceratops) סוג קריטנדנצרטופס (Crittendenceratops) סוג נסוטוצרטופס (Nasutuceratops) סוג יהואקאוצרטופס (Yehuecauhceratops) סוג סטלזאורוס (Stellasaurus) קבוצה Eucentrosaura שבט Centrosaurini סוג צנטרוזאורוס (Centrosaurus) סוג קורונוזאורוס (Coronosaurus) סוג רובאוזאורוס (Rubeosaurus) סוג ספינופס (Spinops) סוג סטירקוזאורוס (Styracosaurus) שבט Pachyrhinosaurini סוג אייניוזאורוס (Einiosaurus) סוג סינוצרטופס (Sinoceratops) סוג ונדיצרטופס (Wendiceratops)? סוג קסנוצרטופס (Xenoceratops)? קבוצה Pachyrostra סוג אכלוזאורוס (Achelousaurus) סוג פכיריינוזאורוס (Pachyrhinosaurus) מדיה וקבצים בנושא צנטרוזאורים בוויקישיתוף
כסמוזאורים

כסמוזאורים (שם מדעי: Chasmosaurinae) היא תת-משפחה של דינוזאורים ממשפחת הצרטופסיים, אשר התקיימה בקרטיקון העליון מלפני 78 עד 66 מיליון שנה, עד הכחדת הקרטיקון הגדולה. בני תת-משפחה זו היו מעט גדולים מהצנטרוזאורים, כשהמינים הגדולים ביותר הם הטריצרטופס והאאוצרטופס, באורך מרבי של 9 מטרים (30 רגל) ומשקל של 8–12 טונות, ואחריהם הטורוזאורוס והפנטצרטופס, עם ראשים באורך 2.6–3 מטר - כולם היו גדולים מפיל אפריקני. שאר המינים היו ברובם בגודל של קרנף ומספר מינים קטנים יותר, בגודל של תאו. הם היו בעלי עטרה ארוכה, גדולה וגבוהה, לרוב מלבנית בצורתה. את שוליה לא עיטרו זיזים גבוהים אלא בליטות משולשיות קטנות, שנקראות epoccipitals או epiossifications. כמעט בכל העטרות (למעט בטריצרטופס ובאאוטריצרטופס) היו שני "חלונות" גדולים בעצמות המרכיבות את העטרה ואלו כוסו בעור צבעוני. מטרת החלונות היה להקל את משקל העטרה, ששימשה גם לתצוגה וחיזור. הכסמוזאורים היו בעלי שלוש קרניים: שתי קרניים ארוכות מעל העיניים ("קרני גבות") ואחת קצרה מעל האף. במספר מינים קטנים, כגון כסמוזאורוס ווגצרטופס, קרני הגבה היו קצרות מאוד. ברוב המינים, הגולגולת הייתה ארוכה והחרטום היה מוארך ופחות עמוק ביחס לזה של הצנטרוזאורים. המאובנים שלהם נמצאו ברחבי ארצות הברית וקנדה והם היו נפוצים ביותר בסוף הקרטיקון העליון, בגילאי הקמפן והמאסטריכט, ועד הכחדת קרטיקון-פלאוגן שאירעה 66 מיליון שנה לפני זמננו. הם היו אוכלי צמחייה קרקעית שאותה תלשו עם מקוריהם הקשיחים. חלקם חיו בעדרים גדולים שעזרו להם להתמודד עם טורפים כמו טירנוזאוריים. סוג אגוחצרטופס (Agujaceratops) סוג אנכיצרטופס (Anchiceratops) סוג אריינוצרטופס (Arrhinoceratops) סוג בראבוצרטופס (Bravoceratops) סוג כסמוזאורוס (Chasmosaurus) סוג קואווילצרטופס (Coahuilaceratops) סוג אאוצרטופס (Eoceratops)? סוג ג'ודיצרטופס (Judiceratops) סוג קוסמוצרטופס (Kosmoceratops) סוג מרקוריצרטופס (Mercuriceratops) סוג מוג'וצרטופס (Mojoceratops) סוג פנטצרטופס (Pentaceratops) סוג פוליונקס (Polyonax)? סוג ספיקליפיוס (Spiclypeus) סוג יוטצרטופס (Utahceratops) סוג וגצרטופס (Vagaceratops) שבט טריצרטופסיני (Triceratopsini) סוג אגתאומס (Agathaumas)? סוג אאוטריצרטופס (Eotriceratops) סוג נדוצרטופס (Nedoceratops)? סוג אוג'וצרטופס (Ojoceratops)? סוג רגאליצרטופס (Regaliceratops) סוג טטנקצרטופס (Tatankaceratops)? סוג טיטאנוצרטופס (Titanoceratops) סוג טורוזאורוס (Torosaurus) סוג טריצרטופס (Triceratops) בעבר שויכו לפה גם הסוגים המוטלים בספק: צרטופס ופוליונקס. צרטופסיים צנטרוזאורים מדיה וקבצים בנושא כסמוזאורים בוויקישיתוף
הפרויקט הלאומי לקהילה האתיופית בישראל

הפרויקט הלאומי לקהילה האתיופית בישראל (ENP) הוא חברה לתועלת הציבור, אשר מטרתה לחזק את הקהילה האתיופית בישראל ולהפעיל מאמצים ישירים ומשאבים למען מתן הזדמנויות חינוך לרבות תשומת לב מיוחדת לקשרי הורים-ילדים ונוער, חיזוק שיתוף הפעולה בין ההורים לבתי הספר, שילוב מלא וחינוך לערכים. בנוסף, יצירת הזדמנויות להמשך בנייה וחיזוק הקהילה על ידי פיתוח ועידוד מנהיגות, אחריות ועבודה התנדבותית, וכן לעודד תכנון ויזמה לביצוע כל מיזם או תוכנית שתתרום לפיתוח הקהילה האתיופית בישראל ולרווחתה. בישראל חיים כיום כ-151,800 יוצאי אתיופיה, ומתוכם כ-32,137 ילדים ובני נוער, אולם 35 שנה לאחר גל העלייה הראשון במבצע משה, האוכלוסייה האתיופית עדיין לא השתלבה באופן מלא בחברה הישראלית, ואף סובלת מצורות שונות של אפליה. כמו כן, ההכנסה הממוצעת של יוצאי אתיופיה נמוכה משמעותית מההכנסה הממוצעת של משפחה ישראלית, ובנוסף, גם בתחום החינוך קיים הבדל משמעותי. תלמידי כיתות ה' יוצאי אתיופיה קיבלו את הציון הנמוך ביותר בבחינת המיצ"ב שנערכה ב-2011, עם כ-20 נקודות פחות בעברית, מתמטיקה ואנגלית. יוצאי אתיופיה מהווים את האחוז הנמוך ביותר מבחינת הזכאות לבגרות ביחס למספר התלמידים: 66.2% מהתלמידים ילידי אתיופיה היו זכאים לבגרות ב-2018, לעומת 80.2% אצל התלמידים ילידי ישראל. על בסיס החלטת ממשלת ישראל ובסיוע של הקהילות היהודיות ברחבי העולם ופעילי בני הקהילה בארץ הוקם בשנת 2004 הפרויקט הלאומי לקהילה האתיופית בישראל, אשר מטרתו להביא לשילוב מלא ומוצלח של עולי אתיופיה בחברה הישראלית. הפרויקט הוקם במטרה לשלב את יוצאי אתיופיה בכל מערכות החיים והחברה בישראל. בעלי התפקידים הם מקור להזדהות ומשמשים דוגמה אישית לבני הנוער ולמבוגרים בני הקהילה. על פי החלטת הממשלה הוחלט כי הפרויקט הלאומי ימקד את מאמציו בבני הנוער בגילאים 13–18. הוא פועל במסגרת התוכנית "SPACE" – (School Performance and Community Empowerment). הפרויקט עוסק בתחומים אלו: חינוך – תוכנית SPACE School Performance and Community Empowerment), מענה מלא לאחר שעות הפעילות הרשמיות, כולל תגבורים, חשיפה לאקדמיה, מנהיגות צעירה, שיפור הישגים לימודיים ומצוינות. העצמה אישית ומנהיגות נוער. פרויקט תיאו"ד (תיעוד יהדות אתיופיה ודרכם לארץ ישראל). תוכנית ‘Bridges’ - תוכנית אנגלית מדוברת לתלמידי שכבת ט'. הפרויקט הלאומי הפעיל בעבר 27 מרכזי נוער ברמה הארצית ביישובים כמו גם בשכונות. בשלוש השנים האחרונות קהל היעד של הפרויקט הלאומי לקהילה האתיופית בישראל הוא 80% בני הקהילה האתיופית ו-20% שאינם מבני הקהילה בכל התוכניות. אתר האינטרנט הרשמי של הפרויקט הלאומי לקהילה האתיופית בישראל הפרויקט הלאומי לקהילה האתיופית בישראל, באתר "גיידסטאר ישראל" האוכלוסייה ממוצא אתיופי בישראל באתר הלמ"ס על פי הפילוח 65,000 ילידי ישראל ו-87,000 ילידי אתיופיה מיקי פלד, התקציב לשילוב אתיופים קוצץ ב־90% והם נותרו עניים, באתר כלכליסט, 5 במאי 2015 אודותינו באתר הארגון
יראן גראפמן

יֶראן גראפמן (בשוודית: Göran Graffman; ‏1 בפברואר 1931, גטבורג – 18 בנובמבר 2014, סטוקהולם) היה שחקן ומפיק שוודי. גראפמן נולד בגטבורג למשפחת שופט מקומי. בשנות ה-50 של המאה ה-20 הוא התחיל לשחק בתיאטרון העירוני ובשנת 1967 עבר לתיאטרון המלכותי בסטוקהולם. בתחילת שנות ה-70 הוא התחיל בהפקת סרטים. ב-1973 הוא הפיק סדרה "Den vita stenen" ("האבן הלבנה"), המבוססת על ספר ילדים שוודי ובו אשתו מוניקה נורקוויסט שיחקה תפקיד מרכזי. הוא המשיך בהפקה ובימוי סרטים וסדרות טלוויזיה עד לעשור הראשון של המאה ה-21. לגראפמן נולדו שלושה ילדים שעוסקים גם הם בתחום תיאטרון וקולנוע. הוא נפטר ב-18 בנובמבר 2014. מדיה וקבצים בנושא יראן גראפמן בוויקישיתוף יראן גראפמן, במסד הנתונים הקולנועיים IMDb (באנגלית) יראן גראפמן, באתר AllMovie (באנגלית) יראן גראפמן, במסד הנתונים הקולנועיים KinoPoisk (ברוסית) יראן גראפמן, באתר ספוטיפיי יראן גראפמן, באתר Discogs (באנגלית) ערך זה הוא קצרמר בנושא שוודים ובנושא שחקנים. אתם מוזמנים לתרום לוויקיפדיה ולהרחיב אותו.
וולוו F85

וולוו F85, וולוו F84, וולוו F86 (בשוודית: Volvo F84/F85/F86 ) הן שלוש סדרות משאיות בינוניות / כבדות מתוצרת וולוו משאיות בבעלות יצרנית הרכב השוודית וולוו אשר יוצרו בין השנים 1965–1979 בשוודיה. יוצרו 56,000 יחידות. "F84", יוצרה בין השנים 1965–1976. "F85", יוצרה בין השנים 1965–1976. "F85S", יוצרה בין השנים 1977–1978. "F86", יוצרה בין השנים 1965–1979. משאית בינונית. מכלית (משאית). משאית סמי-טריילר. כבאית. מנוע דיזל. מנוע טורבו-דיזל. "וולוו F85" "וולוו F85", שנת 1974 – כבאית "וולוו F86", שנת 1974 – הגורר ממשאית סמי-טריילר "וולוו F86", שנת 1973 – הגורר ממשאית סמי-טריילר "וולוו F86", דגם "34 S" שנת 1971 – הגורר ממשאית סמי-טריילר "וולוו F86" – מבט לתא הנהג ולוח מחוונים וולוו וולוו LV4 וולוו שארפנוז וולוו סדרה LV60 וולוו סדרה LV66 וולוו סדרה LV76 וולוו סדרה LV81 וולוו סנאבה מדיה וקבצים בנושא וולוו F85 בוויקישיתוף וולוו F85, סרטון באתר יוטיוב וולוו F85, סרטון באתר יוטיוב וולוו F85, סרטון באתר יוטיוב Olsson, Christer (1987). Volvo - Lastbilarna igår och idag. Malmö, Sweden: Förlagshuset Norden AB. ISBN 91-86442-76-7.שמאל=כן משאיות וולוו שנות ה-60 - היסטוריה / ראו "וולוו F85" volvotrucks.com/en-en/about-us/history/1960s "וולוו F85" תמונות משאית, ומשאית - מכלית en.wheelsage.org/volvo/f86/pictures "וולוו F85" מכלית משאית flickr.com/photos
יהואקאוצרטופס

יהואקאוצרטופס (שם מדעי: Yehuecauhceratops) הוא סוג של דינוזאור ממשפחת הצרטופסיים אשר חי באמריקה הצפונית במהלך הקמפן שבקרטיקון העליון לפני 72 מיליון שנה. משמעות שמו היא: "פרצוף מקורנן עתיק", המורכב מהמילה "yehuecauh" שבנאוואטל פירושה: "עתיק" ומהסיומת היוונית: "ceratops" - "פרצוף מקורנן" - סיומת הניתנת לכל בני משפחת הצרטופסיים. דינוזאור זה התגלה ליד הכפר "La Salada" שבקואווילה, מקסיקו, בערך 23 ק"מ מהפארק הלאומי ביג בנד, וייתכן שנמצאו שרידים שלו גם בטקסס. התצורות כללו 2 ממצאים שכנראה היו קטנים יחסית והשלדים שלהם היו מקוטעים. הדינוזאור סווג לראשונה ב-2017 בידי החוקר ריברה סילבה (ספ'). הממצאים החלקיים היו שייכים לפרטים צעירים באורך של 3 מטר בלבד, מאחר שהחוליות שלו החלו להתאחות יחד. במראהו הוא היה דומה מעט לאווצרטופס או לסטירקוזאורוס והיה בעל קרניים קצרות מעל אפו, עטרה קטנה ועצמות רגליים ארוכות וחזקות. דינוזאור זה חי בנוף של ביצות מלח או מישור הצפה לחופי הים הפנימי המערבי, בו שוטטו יחדיו עדרי הדרוזאוריים כמו הקריטוזאורוס, פכיצפלוזאוריים ודינוזאורים נוספים. נמצאו באזור גם תניני ענק כמו הדיינוסוכוס וגם צרטופסים נוספים כמו האגוחצרטופס והקואווילצרטופס. מדיה וקבצים בנושא יהואקאוצרטופס בוויקישיתוף
Racket

Racket (בעברית: ראָקֵט) היא שפת תכנות, שמבוססת על ניב Scheme של Lisp. שפת Racket נוצרה בתור פלטפורמה לתכנון ומימוש שפות תכנות. בנוסף לשפת הבסיס Racket, המונח Racket מתייחס גם למשפחת שפות התכנות שנוצרו בRacket וסט הכלים שתומך בפיתוח Racket ובפיתוח בעזרת Racket. משתמשים בRacket גם עבור תסרוט (Scripting), לימוד מדעי המחשב ומחקר. פלטפורמת Racket מספקת מימוש של שפת Racket (כולל מערכת זמן ריצה, ספריות ומהדר JIT) יחד עם סביבת הפיתוח המשולבת DrRacket שנכתבה ב-Racket .Racket משמש, לתוכנית ProgramByDesign, שמטרתה להפוך את מדעי המחשב ל״חלק חיוני מתוכנית הלימודים לאמנויות ליברליות״. שפת Racket הבסיסית ידועה עבור מערכת המאקרו הנרחבת שלה המאפשרת ליצור שפות מוטמעותו שפות לתחום ספציפי, מבני שפה כמו מחלקות או מודולים, וניבים נפרדים של Racket עם סמנטיקה שונה. הפצת הפלטפורמה היא תוכנה חופשית וקוד פתוח המופצת תחת הרישיון הציבורי הכללי המוקטן של גנו (LGPL). תוספים וחבילות שנכתבו על ידי הקהילה מועלים לפעמים למערכת ניהול החבילות של Racket. להלן תוכנית שלום עולם טריוויאלית: #lang racket "Hello, World!" הרצת תוכנית זו מפיקה את הפלט: Hello, World! להלן תוכנית קצת פחות טריוויאלית: #lang racket (require 2htdp/image) (let sierpinski ([n 8]) (if (zero? n) (triangle 2 'solid 'red) (let ([t (sierpinski (- n 1))]) (freeze (above t (beside t t)))))) תוכנית זו, שנלקחה מאתר Racket, מציירת משולש שרפינסקי, מקונן לעומק 8. בעזרת ההנחיה lang# ניתן לכתוב קוד בניבים שונים של Racket. להלן דוגמה לתוכנית המחשבת עצרת ב-Typed Racket, ניב בעל טיפוסיות סטטית של Racket: #lang typed/racket (: fact (Integer -> Integer)) (define (fact n) (if (zero? n) 1 (* n (fact (- n 1))))) Felleisen et al., 2013. Realm of Racket. No Starch Press. Felleisen et al., 2003. How to Design Programs. MIT Press. אתר האינטרנט הרשמי של Racket Racket, ברשת החברתית אקס (טוויטר) Racket, סרטונים בערוץ היוטיוב "Racket v7.5". The Racket Blog. 18 בנובמבר 2019. נבדק ב-18 בנובמבר 2019. {{cite web}}: (עזרה) Strickland, T.S.; Fellesisen, Matthias (2010). "DLS 2010: Contracts for First-Class Classes" (PDF). Bonnaire-Sergeant, Ambrose (2012). A Practical Optional Type System for Clojure (תיזה). The University of Western Australia. "Planet2 questions". "Rust Bibliography". Sperber, Michael; Dybvig, R. Kent; Flatt, Matthew; Van Straaten, Anton; et al. (באוגוסט 2007). "Revised6 Report on the Algorithmic Language Scheme (R6RS)". Scheme Steering Committee. נבדק ב-2011-09-13. {{cite web}}: (עזרה) "DrRacket Files". נבדק ב-21 ביולי 2019. הסיומת הסטנדרטית לקובץ קוד מקור בRacket היא ״.rkt״. הסיומות ״.ss״, ״.scm״ ו״.sch״ גם הן נפוצות מבחינה היסטורית. {{cite web}}: (עזרה) Felleisen, M.; Findler, R.B.; Flatt, M.; Krishnamurthi, S.; Barzilay, E.; McCarthy, J.; Tobin-Hochstadt, S. (2015). "The Racket Manifesto" (PDF). Proceedings of the First Summit on Advances in Programming Languages: 113–128. "Dialects of Racket and Scheme". נבדק ב-2011-08-15. "Welcome to Racket". נבדק ב-2019-05-15. Felleisen; Findler; Flatt; Krishnamurthi (2004). "The TeachScheme! Project: Computing and Programming for Every Student". Journal of Computer Science Education. "Overview". Program by Design. נבדק ב-2011-08-17. "Racket: Software License". נבדק ב-2015-10-20. ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.